《和都城腊日雪》
宋代·华镇

同云为瑞上圆清，腊日飞花落帝城。双阙渐迷鸳瓦碧，九街匀帝曲尘轻。

戴溪有月舟方远，袁巷无人路自平。却爱马卿词赋好，梁园一座尽知倾。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。